
DR 31.10.2011 7 

 
Dalam konteks ini apabila Yang Amat Berhormat Menteri Pelajaran membuat 

pengumuman dan rata-rata GSTT ini diterima masuk ke dalam sistem kita, itu adalah 
memberi pertimbangan khas kepada mereka supaya mereka boleh diserap masuk 
khususnya mereka yang telah mengajar lebih daripada dua tahun. Jadi atas asas 
pertimbangan itulah kita dapat lihat kalau kita hantar mereka masuk ke IPG ataupun 
IPTA, kita melonggarkan syarat dari segi umur. Kalau KPLSPM dahulu 20 tahun tetapi 
ambilan khas GSTT dia mungkin sudah mengajar tiga atau empat tahun, umurnya 
mungkin 23 atau 24 tahun tetapi oleh kerana ambilan khas ini kita hendak jadikan 
mereka ini seorang guru yang memiliki ijazah. Maka dalam konteks ini perjawatan kita 
kena atasi masalah itu dan pada waktu yang sama kita kena mencari tempat untuk 
memasukkan mereka berdasarkan unjuran yang dibuat di dalam kementerian. Oleh 
sebab itulah ia mengambil sedikit masa, perbincangan dengan pihak-pihak berwajib.  

Mengenai soalan yang telah dibangkitkan oleh Yang Berhormat tentang 
kenapa mereka yang mengikuti kursus di IPTS tidak diambil kira. Untuk makluman 
Dewan yang mulia ini, sebenarnya kementerian sedang mengambil tindakan terhadap 
apa yang dilahirkan oleh IPGM sekarang. Baru-baru ini seramai 1,700 lebih yang baru 
sahaja habis menamatkan pengajian mereka di IPGM dan kita sudah selesai untuk 
1,500 lebih untuk dihantar ke sekolah selepas kita mewujudkan perjawatan. Ada 
selebihnya kita akan selesaikan pada awal tahun hadapan. Jadi keutamaan itu diberi 
kepada IPGM semata-mata kerana itu adalah di bawah tajaan Kementerian Pelajaran 
Malaysia. Jadi kita selesaikan sesama kita dahulu kerana itu adalah produk yang 
dilahirkan oleh kementerian dan mereka memang bersedia untuk masuk ke sekolah 
untuk mengajar terus. 

Pada waktu yang sama kita juga melihat priority ini dan SPP juga memainkan 
satu peranan untuk mereka memanggil temu duga. Jadi setakat ini keutamaan kita bagi 
kepada IPGM dan selepas itu barulah apabila wujudnya kekosongan dan perjawatan 
maka kita akan mengambil proses tersebut dan termasuklah mengambil kira apa yang 
telah dibangkitkan oleh Yang Berhormat.  Terima kasih. 

Puan Chong Eng [Bukit Mertajam]: Ini guru sandaran tidak terlatih. Pada 
impression saya ia sudah lama wujud dan saya hairan mengapa pihak kementerian 
tidak dapat menyelesaikan masalah ini kerana memang kita tahu berapa orang guru 
kita perlu setiap tahun. Kerajaan ini sudah memerintah 50 tahun. Mengapa sampai hari 
ini dia tidak boleh selesaikan masalah ini.  

Saya ingin tahu berapa orang GSTT di seluruh negara dan bukan sahaja di 
Sabah dan bilakah kerajaan boleh menyelesaikan masalah ini dengan melantik guru-
guru yang secukupnya. Ini kerana saya melihat pada waktu sekarang sementara kita 
ada GSTT, kita ada guru yang habis dilatih tetapi tidak sempat – dia menunggu masa 
yang lama untuk diberikan jawatan, dihantar ke sekolah. Apakah sebabnya? Saya rasa 
ini merupakan masalah pengurusan dan bukan kerana kita tidak cukup sumber atau 
yang lain. Bolehkan Yang Berhormat Timbalan Menteri jelaskan kepada Dewan ini. 
Terima kasih. 

Datuk Dr. Wee Ka Siong: Terima kasih Yang Berhormat. Sebenarnya apa 
yang dibangkitkan oleh Yang Berhormat telah saya jawab tadi. Saya kata kelewatan 
bagi mereka baru sahaja menamatkan pengajian di IPGM pada Jun tahun ini baru kita 
masukkan ke sekolah pada 20 Oktober disebabkan urusan untuk mewujudkan 
perjawatan bersama dengan JPA baru kita dapat selesaikan. Saya hendak mengatakan 
di sini bahawa Kementerian Pelajaran perlu akur dengan peraturan yang ada yang 
telah ditetapkan oleh JPA. Itu yang pertama.   

Keduanya, Yang Berhormat melontarkan satu dakwaan bahawa secara am 
sahaja. Ingin saya maklumkan kepada Yang Berhormat perkara GSTT ini adalah satu 
perkara yang agak rumit juga. Oleh sebab itu Yang Amat Berhormat pada awal tahun 
telah membuat pengumuman. Kalau berdasarkan waran yang ada pada tahun lalu 
adalah 13,184. Saya ingin memberitahu Yang Berhormat, setiap kali pada bulan Jun 
mungkin ada GSTT yang telah meletakkan jawatan untuk masuk ke IPTA dan 
sebagainya dan sebab itulah..., itu secara anggaran waran itu dikeluarkan untuk 
memastikan ada keperluan kita bekalkan guru GSTT. Kalau kita lihat apa yang telah 
saya sebutkan tadi, keputusan yang diambil oleh kementerian ialah kali ini kita 
masukkan 7,508 dan ini sebahagian besar telah kita selesaikan dan mereka ini 
memang layak mengikut kelayakan mereka untuk memasuki IPGM atau untuk 
memasuki universiti.  



Dalam konteks ini apabila Yang Amat Berhormat Menteri Pelajaran membuat. pengumuman dan rata-rata GSTT ini diterima masuk ke dalam sistem kita, itu adalah memberi pertimbangan khas kepada mereka supaya mereka boleh diserap masuk khususnya mereka yang telah mengajar lebih daripada dua tahun. Jadi atas asas pertimbangan itulah kita dapat lihat kalau kita hantar mereka masuk ke IPG ataupun IPTA, kita melonggarkan syarat dari segi umur. Kalau KPLSPM dahulu 20 tahun tetapi ambilan khas GSTT dia mungkin sudah mengajar tiga atau empat tahun, umurnya mungkin 23 atau 24 tahun tetapi oleh kerana ambilan khas ini kita hendak jadikan mereka ini seorang guru yang memiliki ijazah. Maka dalam konteks ini perjawatan kita kena atasi masalah itu dan pada waktu yang sama kita kena mencari tempat untuk memasukkan mereka berdasarkan unjuran yang dibuat di dalam kementerian. Oleh sebab itulah ia mengambil sedikit masa, perbincangan dengan pihak-pihak berwajib. Mengenai soalan yang telah dibangkitkan oleh Yang Berhormat tentang kenapa mereka yang mengikuti kursus di IPTS tidak diambil kira. Untuk makluman Dewan yang mulia ini, sebenarnya kementerian sedang mengambil tindakan terhadap apa yang dilahirkan oleh IPGM sekarang. Baru-baru ini seramai 1,700 lebih yang baru sahaja habis menamatkan pengajian mereka di IPGM dan kita sudah selesai untuk 1,500 lebih untuk dihantar ke sekolah selepas kita mewujudkan perjawatan. Ada selebihnya kita akan selesaikan pada awal tahun hadapan. Jadi keutamaan itu diberi kepada IPGM semata-mata kerana itu adalah di bawah tajaan Kementerian Pelajaran Malaysia. Jadi kita selesaikan sesama kita dahulu kerana itu adalah produk yang dilahirkan oleh kementerian dan mereka memang bersedia untuk masuk ke sekolah untuk mengajar terus. Pada waktu yang sama kita juga melihat priority ini dan SPP juga memainkan satu peranan untuk mereka memanggil temu duga. Jadi setakat ini keutamaan kita bagi kepada IPGM dan selepas itu barulah apabila wujudnya kekosongan dan perjawatan maka kita akan mengambil proses tersebut dan termasuklah mengambil kira apa yang telah dibangkitkan oleh Yang Berhormat. Terima kasih. Puan Chong Eng [Bukit Mertajam]: Ini guru sandaran tidak terlatih. Pada impression saya ia sudah lama wujud dan saya hairan mengapa pihak kementerian tidak dapat menyelesaikan masalah ini kerana memang kita tahu berapa orang guru kita perlu setiap tahun. Kerajaan ini sudah memerintah 50 tahun. Mengapa sampai hari ini dia tidak boleh selesaikan masalah ini. Saya ingin tahu berapa orang GSTT di seluruh negara dan bukan sahaja di Sabah dan bilakah kerajaan boleh menyelesaikan masalah ini dengan melantik guru- guru yang secukupnya. Ini kerana saya melihat pada waktu sekarang sementara kita ada GSTT, kita ada guru yang habis dilatih tetapi tidak sempat- dia menunggu masa yang lama untuk diberikan jawatan, dihantar ke sekolah. Apakah sebabnya? Saya rasa ini merupakan masalah pengurusan dan bukan kerana kita tidak cukup sumber atau yang lain. Bolehkan Yang Berhormat Timbalan Menteri jelaskan kepada Dewan ini. Terima kasih. Datuk Dr. Wee Ka Siong: Terima kasih Yang Berhormat. Sebenarnya apa yang dibangkitkan oleh Yang Berhormat telah saya jawab tadi. Saya kata kelewatan bagi mereka baru sahaja menamatkan pengajian di IPGM pada Jun tahun ini baru kita masukkan ke sekolah pada 20 Oktober disebabkan urusan untuk mewujudkan perjawatan bersama dengan JPA baru kita dapat selesaikan. Saya hendak mengatakan di sini bahawa Kementerian Pelajaran perlu akur dengan peraturan yang ada yang telah ditetapkan oleh JPA. Itu yang pertama. Keduanya, Yang Berhormat melontarkan satu dakwaan bahawa secara am sahaja. Ingin saya maklumkan kepada Yang Berhormat perkara GSTT ini adalah satu perkara yang agak rumit juga. Oleh sebab itu Yang Amat Berhormat pada awal tahun telah membuat pengumuman. Kalau berdasarkan waran yang ada pada tahun lalu adalah 13,184. Saya ingin memberitahu Yang Berhormat, setiap kali pada bulan Jun mungkin ada GSTT yang telah meletakkan jawatan untuk masuk ke IPTA dan sebagainya dan sebab itulah..., itu secara anggaran waran itu dikeluarkan untuk memastikan ada keperluan kita bekalkan guru GSTT. Kalau kita lihat apa yang telah saya sebutkan tadi, keputusan yang diambil oleh kementerian ialah kali ini kita masukkan 7,508 dan ini sebahagian besar telah kita selesaikan dan mereka ini memang layak mengikut kelayakan mereka untuk memasuki IPGM atau untuk memasuki universiti.